cyanic-selkie/wikianc huggingface dataset:
Forbundet av bevæpnet nøytralitet
Forbundet av bevæpnet nøytralitet (engelsk: League of Armed Neutrality) henviser til en av to allianser av mindre europeiske sjøfartsnasjoner (1780–1783 og 1800–1801), hvor begge var ment å beskytte nøytral skipsfart mot den britiske Royal Navy sin politikk i krigstid i ubegrenset leting etter nøytral skipsfart med franske varer. Beretninger fra denne tiden henviser også ofte til disse alliansene som bevæpnet nøytralitet (engelsk: the Armed Neutrality).
Universitetsgata (Oslo)
Universitetsgata (7-13, 2-26) er en av Oslos sentrumsgater. Gaten går fra St. Olavs plass til Karl Johans gate. Gaten gikk tidligere helt til Fridtjof Nansens plass, men denne søndre delen fikk navnet Roald Amundsens gate da Amundsens tidligere gate fikk navnet Olav Vs gate.
I Universitetsgata 13 ligger Nasjonalgalleriet og i nr. 20-24 ligger Norlis bokhandel. På den andre siden av gaten ligger bygningene som har gitt gaten navn, Universitetet i Oslo, med adresse Karl Johans gate 47. Studentene i Oslo kjøpte og bygde Universitetsgata 26 etter innsamling som pågikk på 1850-tallet. Bygningen med to etasjer og høy kjeller stod ferdig i 1871. Den ble tegnet av den svenske arkitekten Victor Emil Langlet, som også tegnet Stortingsbygningen. Festsalen ble tatt i bruk allerede ved universitetets 50-årsjubileum i 1861. Fra 1879-94 holdt Deichmanske bibliotek til i loftsetasjen.
Bjarne Iversen
Bjarne William Iversen (født 2. oktober 1912 i Vestre Aker, død 7. september 1999 i Nittedal) var en norsk langrennsløper som konkurrerte på 1930-tallet. Han representerte BUL.
Slamsuger
Slamsuger er en teknisk, mekanisk enhet som er laget for å suge slam, avløpsvann, sandfang og lignende.
Slamsugere er tilgjengelig i alle kommunene i Norge, fordi Stortinget har lovbestemt slamtømming av mindre, private avløpsanlegg. En slamsuger er som oftest påmontert en lastebil, og ligner på en tankbil. Noen mindre kommuner har slamsugerenheten som en traktorhenger.
Slammet som skal suges er som oftest i oppsamlingstanker under bakkenivået, så derfor må slamsugeren ha en kompressor som produserer vakuum på enheten.
Slam suges opp via en gummislange og inn på slamtanken. Inntaket på slamtanken er høyt opp for å hindre tilbakeføring av slammet ved akutt vakuumtap. Når slamtanken er full må slamsugeren på et godkjent mottak for å levere slammet. Dette er enten lagune, kloakkrenseanlegg, lagringsbasseng, lagringstank eller annet egnet sted.
Mange av dagens slamsugere har også høytrykkspyler, og kalles «kombi-bil» på fagspråket. Disse er utformet forskjellig, vanntanken kan ligge rundt slamtanken, de kan være store som slamtanken, en kombibil kan ha en like stor vanntank som slamtank, f.eks, viss slamtank har en kapasitet på 10 kubikk, kan også vanntanken ha det, alt etter hva kunden som bestiller bilen ønsker. Man har også skyvbare skott, det vil si at man har en bevegelig del inne i tanken der man kan dele på mengde vann å slam, alt etter ønske. Disse høytrykkspylerene er utviklet for å åpne tette og igjengrodde rør. Høytrykks slangene som brukes kan variere i størrelse,, mest vanlig er vel 1 tomme og halv tommes slanger. Til disse brukes det forskjellig form for dyser, disse er utviklet i forskjellig form å størrelse. Trykket fra pumpen kan variere ut ifra hvilken pumper man velger og ikke minst vil ha, alt etter hva kunde vil ha. Det som er viktig er at det ikke kjøres for mye trykk i gamle sementrør da strålene fra vannet kan ødelegge mer en de gagner. en 120 meter lang nylon slange veier godt over 100 kg, allikevel klarer man å dra dette ut med vanntrykk på dyse på noen sekunder viss røret er åpent og ingen hindringer. Det er store krefter ute å går.
Eva Harr
Eva Harr (født 10. mars 1951 i Harstad) er en norsk maler og grafiker. Harr studerte ved Statens Håndverks og Kunstindustriskole fra 1972 til 1977 og deretter ved Statens kunstakademi fra 1977 til 1981.
Hennes bilder med vakre landskapsmotiver fra Nord-Norge har gjort henne kjent, men hun har også i senere bilder hatt et mer ekspressivt uttrykk. Hun har deltatt på Statens Høstutstilling, på kollektivutstillinger i Norge og utlandet og hatt en rekke separatutstillinger i Norge. Eva Harr er innkjøpt av Nasjonalgalleriet, Norsk kulturråd, Riksgalleriet, Nordnorsk Kunstmuseum, Bodø kommune, Narvik kommune, Tromsø kommune, Harstad kommune. Hun har også utsmykket hurtigruten MS «Richard With».
Sommeren 2007 åpnet et permanent galleri med hennes kunst i Reine kultursenter på Reine i Lofoten hvor også fotografen Frank A. Jenssen viser sine bilder.
Thorvald Eigenbrod
Jakob Thorvald Eigenbrod (født 2. desember 1892, død 5. mai 1977) var en dansk sportsutøver som deltok i de olympiske leker 1920 i Antwerpen. Eigenbrod vant en olympisk sølvmedalje i landhockey under OL 1920 i Antwerpen. Han var med på det danske laget som kom på andreplass i landhockeyturneringen bak Storbritannia. Fire lag deltok i turnering og det ble spilt en enkeltserie der alle lagene møtte hverandre en gang. Danmark tapte første kampen mot Storbritannia med 1-5 men vant siden kampen mot Frankrike med 9-1 og i siste kampen beseiret de Belgia med 5-2. Turneringen ble spilt i perioden 1. til 5. september 1920.
Thurn und Taxis
Thurn und Taxis er en tysk fyrsteslekt.
Familien ble betrodd befordringen av den keiserlige kurerposten i Det tysk-romerske riket, i Burgund og Nederlandene på 1400-tallet. Dette var begynnelsen på det internasjonale postvesenet. Tittelen Reichserbgeneralpostmeister gikk i arv i familien fra 1615, og slekten ble opphøyet i fyrstestanden i 1695.
Thurn und Taxis utga egne frimerker fra 1852 til 1866, som var i bruk i mange tyske småstater. Disse kom i parallelle serier med pålydende i henholdsvis groschen og kreuzer.
Eurobeat
Eurobeat er en musikksjanger som er knyttet til Hi-NRG og disco. Den har også kontaktflater med den japanske Para Para-dansekulturen. Til tross for at musikken i stor grad retter seg mot det japanske markedet, er en stor del av den produsert i Italia. Sjangeren har en av verdens lengste samlealbumserier, Super Eurobeat, som begynte i 1990 og består av over 200 utgivelser. Den utgis av Japans største plateselskap, Avex, og henter musikk fra et knippe italienske plateselskaper. Time Records, Flea Records og Discomagic var blant de første, men det har seinere vært utskiftninger. Eurobeat kjennetegnes ved raske og energiske melodier, der sangtekstene er av mindre betydning, og kan være latterlige eller til og med meningsløse.
Eurobeat-plateselskap
Blant plateselskapene som produserer Eurobeat er: Alle selskapene er italienske, men ikke alle er reine Eurobeat-plateselskap. Flere av dem gir også ut musikk innen andre elektroniske sjangere som Eurodance, Italodisco og Italodance.
Mads Clausen (fotballspiller)
Mads Clausen (født 10. februar 1984) er en norsk fotballspiller som spiller for Follo.
Han spilte tidligere for Stabæk frem til nedrykket i 2004. I sesongene 2005 og 2006 spilte han 34 kamper og scoret 3 mål for Follo. I 2007-sesongen prioriterte han utdannelse og spilte derfor for Jardar IL i femte divisjon. I februar 2008 signerte han en ny toårskontrakt med Follo, som sikret seg spilleren ved hjelp av økonomisk støtte fra STIL. Clausen er mest kjent for vinnermålet i ekstraomgangene da Follo slo ut Rosenborg i semifinalen i NM i fotball 2010.
Slaget ved Vincennes
Slaget ved Vincennes var et slag i den amerikanske uavhengighetskrigen som ble utkjempet 23.–25. februar 1779 da en liten styrke amerikanske soldater ledet av George Rogers Clark omringet Fort Sackville ved Vincennes, Indiana. De fortsatte å marsjere rundt den til indianere og briter som var i garnisonen der ble overbevist om at der var hundrevis av soldater.
George Rogers Clark klarte å få overtaket gjennom overraskelse ved å marsjere 18 dager fra Kaskaskia gjennom oversvømmet og tilfrosset terreng.
Antallet angripere og forsvarere varierer betraktelig fra kilde til kilde. Versjonen som blir presentert av United States National Park Service angir antallet i Clarks styrke til rundt 170 amerikanere og franskmenn. Andre kilder sier at Clarks styrke var på 47 menn.
Hamilton skal ha frigitt sine styrker for vinteren, og hans garnison «bestod nå av rundt 40 britiske soldater og et lignende antall franske frivillige og militsmenn fra Fort Detroit og Vincennes.» Med franskmenn på begge sider, kan ønsket om kamp ha blitt tonet ned.
Indianerne flyktet og etterlot rundt 150 britiske soldater under viseguvernør Henry Hamilton. Clark sendte en delegasjon for å be om at Hamilton overgav seg. Han avslo riktignok Hamiltons betingelser og henrettet to indianske fanger foran fortet med en tomahawk. Dette fikk Hamilton til å overgi seg på Clarks betingelser.
Etter at Hamilton overgav seg, ble han ført til Virginia hvor han ble fengslet av Thomas Jefferson. Etter at han ble løslatt i 1781, tjente Hamilton som guvernør i Quebec og senere som guvernør på øykoloniene Bermuda og Dominica.
Vennastranda Revylag
Vennestranda Revylag kommer fra Vennastranda i Snillfjord kommune i Trøndelag.
Laget ble etablert som en følge av kulturåret 1999 og har siden holdt en forestilling hvert år. Forestillingene blir spilt i påsken i Ven Flerbrukshus i en gymsal med plass for omtrent 200 tilskuere på hver forestilling. Medlemmene i revylaget skriver i hovedsak alle tekster selv og har også produsert egne sanger.
Vennestranda Revylag vant prisen for beste tekst på Humorfestivalen i Hemne i 2006 med nummeret Yes.Per.Sen som omhandlet Otto Jespersens besøk i hjemkommunen, der han blant annet harselerte med ordfører og prest.
Revylaget ble tatt ut til NM i revy på Høylandet med nummeret Eldreomsorg i 2007, men gikk ikke videre til finalen. I 2008 gikk to nummer fra jubileumsrevyen til Humorfestivalen i Hemne, ett av dem, Aillidrett, kom til finalen.
I 2009 ble revyen "Oinner Tusen" vist for fulle hus. Anmelderne i avisene Sør-Trøndelag og Søvesten ga revylaget stor skryt og skrev blant annet «faktum er at vi aldri før har sett og hørt mer lattervekkende og treffende ablegøyer fra en lokal revyscene». Tre av numrene er tatt ut til ungdomsforestillingen under NM i revy, disse stiller på lik linje med de andre forestillingene.
Vennestranda Revylag har også turnert, blant annet på Hopsjøbrygga på Hitra i forbindelse med Hopsjødagene, på Fosen, på Eide forsamlingshus i Hemne kommune og det har dessuten hatt andre småoppdrag i kommunen.
Dvergspett
Dvergspett (Picoides minor) er en liten spette som lever i den den palearktiske sone. Det fins flere underarter av dvergspetten. I Norge ble dvergspetten satt på Norsk rødliste for arter i kategorien sårbar (VU), men er senere kategorisert som livskraftig (LC).
Beskrivelse
Dvergspetten kan være vanskelig å få øye på, på grunn av deres foretrukne tilholdssted i tretoppene, og størrelsen på fuglen (om lag 16 cm). Den er merkbart mindre enn andre svart-kvit spetter i Norge. I fjærdrakta skiller den seg fra kvitryggspetten ved at den kvite bakryggen er tverrstripa i svart, og at undersida er kvit med bruntoner. Hannen har rød isse, mens hunnen har svart. Nebbet og føttene er grå-svarte.
Atferd
Habitatet til dvergspetten ligner flaggspettens, og han har den samme nesten treangulære bolleaktige formen når den flyr fra tre til tre. Den er vanlig i løv- og blandingsskog i hele landet, utenom på Vestlandet, hvor den er sjelden. Lokketona er et «kikk» som er lavere enn de større spettene, men likevel høyt til å være fra en såpass liten fugl. Når dvergspetten blir opphissa kan han gi fra seg flere «kirekk», som ligner flaggspettens og kvitryggspettens rop. I forplantingstida, og av og til om høsten, kan han gi fra seg et vendehalslignende «ki-ki-ki-ki». Med trening kan man skille den vibrerende klangen i sangen fra de større spettene. Den bruker også tørre greiner til å tromme på.
Dvergspetten jakter på samme måte som flaggspetten, ved å hakke løs råtten bark og treverk for å komme fram til insektslarver, som er hoveddietten gjennom vinteren. Om sommeren fôrer de ungene sine med insekt/insektslarver og edderkopper. Om nettene sover dvergspettene i hull i trærne.
Sponrester kan være en indikasjon på reirplass, for dvergspetten er ikke så nøye på å fjerne flis og spon når den lager hull i trærne. Hulen er forholdsvis høyt over bakken, opptil 10-13 m., og blir som regel hakka ut i løvtre, ofte bjørk. Diameteren på hola er om lag 3-4 cm, og i mai-juni legger hunnen 4-6 kvite egg på et underlag av løshakka flis. Etter at begge foreldra har delt på å ruge på egga klekker eggene etter om lag 11 dager, og ungene holder seg i reiret i 18-21 dager til før de flyr ut.
Dvergspetten er en stand- og streiffugl.
Mixe-zoqueanske språk
Mixe-zoqueanske språk er en språkfamilie som omfatter språk som snakkes rundt Tehuantepec-eidet i Mexico. Den meksikanske regjeringa godkjenner tre offisielle mixe-zoqueanske språk: mixe, med ca. 188 000 talere, zoque, med ca. 88 000 talere og språket popoluca, som har ca. 69 000 talere og som egentlig er to ulike språk, popoluca og popoloca. Ethnologue regner imidlertid med flere av dialektvariantene av disse språka, og regner i alt med 16 forskjellige mixe-zoqueanske språk. Av utdødde språk i denne språkfamilien finner man blant annet tapachultekisk, som ble snakka langs sørøstkysten av Chiapas.
Purken tråkker i salaten
Purken tråkker i salaten (orig: Le gendarme en balade) er en fransk filmkomedie fra 1970 regissert av Jean Girault. Filmen handler om seks nylig pensjonerte politimenn fra gendarmen som kjeder seg. For å gjenoppleve tidligere spenning og gleder, drar de på tur i Saint-Tropez med sine gamle uniformer i baksetet. Hovedrollen spilles av Louis de Funès.
Handling
Seks pensjonister fra de franske gendarmen kjeder seg i sin pensjonisttilværelse. For å gjenoppleve tidligere spenning og gleder, drar de på tur- med sine nå ulovlige uniformer i baksetet. Yngre politifolk tar opp jakten, men klarer ikke å fange pensjonistene som omtrent snur opp ned på Saint-Tropez.
Om filmen
Purken tråkker i salaten fikk terningkast to av VG.
Avbetaling
Avbetaling innebærer at man deler opp en spesifikk sum (for eksempel på en faktura) som skal betales i flere mindre summer, og betaler den ned over et gitt tidsrom.
Ved avbetalingskjøp opprettes det en kredittavtale. Ofte foretas det en kredittsjekk før en avtale om avbetaling opprettes. Selger tar gjerne et avbetalingsgebyr ved etablering av avtalen. Dette sammen med renter og eventuelle gebyrer ved betaling av avdrag, gjør at kjøp på avbetaling blir dyrere enn kontantkjøp.
Andrius Velička
Andrius Velička (født 5. april 1979 i Kaunas) er en litauisk fotballspiller som spiller for Aberdeen på utlån fra Rangers. Han spiller også på det. Han spiller spiss.
FBK Kaunas
Velička begynte sin karriere i FBK Kaunas, som har dominert litauisk eliteserie de siste årene, i 1996. Han hadde korte lånopphold i russiske Anzji Makhatsjkala og kasakhstanske Irtysh Pavlodar i 2002 og 2003. Mens han var i Kaunas spilte han over 150 kamper og scoret over 100 mål for klubben.
Hearts
Sommeren 2006 gikk Velička på et låneopphold til Heart of Midlothian i Skottland. Han debuterte for klubben 9. september 2006 mot klubben St Mirren, i en kamp som Hearts tapte 0-1. Etterhvert fikk Velička mer spilletid for klubben og scoret flere mål, mange av disse var viktige i poengfangsten for Hearts.
Viking FK
I 2008 gikk Velička fra Skottland til Norge da han signerte en fire-årskontrakt med Viking 26. februar det året. Han scoret allerede i debutkampen som ble spilt mot Hamarkameratene 6. april, men Viking tapte likevel kampen 2-3. Han spilte 18 kamper og scoret 6 mål for Viking.
Rangers FC
14. juni 2008 godtok Viking et bud på Velička fra den skotske storklubben Rangers. To dager etterpå, 16. juni, signerte Velička en tre og et halvt-årskontrakt med Rangers og sluttet seg til troppen og klubben 14. juli.
Bristol City
17. august 2009 gikk Velička på et års langt låneopphold i Bristol City på grunn av svært begrenset spillemuligheter hos Rangers.
Aberdeen
Den 31. august 2010 gikk Velička på lån til Aberdeen fra Rangers, som varte ut sesongen. Han scoret hans første mål for Aberdeen mot Inverness Caledonian Thistle den 9. november 2010, som de tilslutt tapte 1-2. Avtalen var et bytte, hvor Velička gikk til Aberdeen og Richard Foster gikk til Rangers.
Fylkesvei 1072
Fylkesvei 1072 går mellom Rygge stasjon og Pytten i Moss kommune. Veien er 4,4 km lang.
Frem til 2019 hadde veien betegnelsen fylkesvei 336.
Fjellstrand
Fjellstrand er et tettsted i Nesodden kommune i Akershus. Tettstedet har innbyggere per 1. januar, og ligger omtrent ni kilometer sør for kommunesenteret Nesoddtangen og ca. åtte kilometer nord for tettstedet Fagerstrand.
Historie
Fjellstrand fikk et oppsving som sommersted rett etter første verdenskrig, og det fantes flere butikker og kaféer der fram til femtitallet. De fleste sommerhus og hytter er etter hvert konvertert til helårsboliger. En kort periode fungerte Fjellstrand som et administrativt sentrum med blant annet lensmannskontor, postkontor og telefonsentral.
Fjellstrand i dag
Fjellstrand har bevart preget av småhusbebyggelse med gradvis fortetting, men noe mer feltpreget boligutbygging er satt i gang de senere årene. For tiden finnes frisørsalong, Annas hybel (kafé), Moghal trading, Original AS og Joker. Fjellstrand er også egen skolekrets med barneskole (1.–7. trinn). For øvrig har Fjellstrand nydelig beliggenhet på vestsiden av nesoddlandet med flotte bade- og fiskemuligheter, f.eks. Ommen, hvor Oslofjordens Friluftsråd holder utleiehytter. Fjellstrand vel er en aktiv velforening med ca. 300 medlemmer. Den er blant annet engasjert i badestrand, friområdet Nyborgjordet og Folkets Hus/Fjellstrand grendehus, populært kalt «Grender'n». Bygget brukes per mars 2023 til vaksinering.
Grønnspett
Grønnspett (Picus viridis) er en fugleart i spettefamilien. Grønnspetten er standfugl i hele utbredelsesområdet sitt, som omfatter det vestre og sørvestre Asia, samt det meste av Europa. Grønnspetten hører til slekta Picus, spetter med grønngrå fjærdrakt. Kjønnene er jamstore. Både hunnen og hannen kan, sammen med den grønngrå drakten, kjennes på den røde issen og nakken.
Den dagaktive grønnspetten holder seg ofte på marka, i motsetning til de fleste andre spetter. Hovedføden er maur som den fanger med den 10 cm lange tunga.
På folkemunne er fuglen blitt kalt løvspett, gulspett, lihest og regnfugl. Det siste fordi den hesteknegg-lignende lyden ble sett på som varsel om regn.
Beskrivelse
Grønnspetten er om lag 32 cm lang og blir opp til 52 cm mellom vingespissene. Oversida er mørk grønn, undersida blek grågrønn. Overgumpen er lysende grønngul, noe som vises godt i flukt. Begge kjønn har rød isse og nakke og svart mustasjestrek (hannen med rødt i midten), som går fra nebbet til bak øyet. Øredekkfjær, hake og strupe er derimot hvitaktige. Vingene er vatra i brunsvart, gult eller brunhvitt. Stjertfjærene er grønngrå med svartaktige render. Forskjellene mellom kjønnene er små. Hos hannen er kinnflekken rød med svart kant, hos hunnen ensfarget svart. Grønnspettens øyne er blåaktig hvite, nebb og føtter blygrå. Hann og hunn er like store og veier like mye. Ungfugldrakten skiller seg fra de voksne da den er mye mattere. Sidene på hodet, sammen med halsen og undersida på kroppen, har nesten hvit grunntone med mørk vatring og mørke render. De røde partiene på hodet er oftest oppblandede med grå flekker. Vingene og oversida på kroppen har også tydelig hvit vatring. Ungfuglene får gradvis voksen fjærdrakt, og allerede første høst er denne ferdig.
Grønnspetten ligner den noe mindre gråspetten som til dels er utbredt i de samme områdene. Til forskjell fra denne har grønnspetten grovere nebb, og flere svarte parti i ansiktet. Gråspetten har grått hode, mørkerøde øyne og bare en smal svart mustasjestrek. Gråspetten mangler også rødt på issen, og bare hannen har rødt i panna. Hunnen mangler rødt på hodet. Ofte gir biotopen svar på hva slags fugl en treffer på. Gråspetten er ikke utbredt i det nordvestlige Mellom-Europa og er sterkere knyttet til fjell og skog enn grønnspetten.
Utbredelse, biotop og taksonomi
Grønnspetten fins i hele Europa, fra det sørlige Skandinavia og Storbritannia, over størsteparten av det europeiske fastlandet og østover gjennom Lilleasia til Kaukasus og videre til Iran. I Finland er fuglen uvanlig. I Danmark holder spetten til på Jylland og Fyn. I den boreale barskogsonen i nord, og i de tørre strøkene i sør er grønnspetten fåtallig. Grønnspetten flytter seg bare korte strekninger gjennom vinteren. Fuglen liker best halvåpne landskap med vidstrekte løvskoger, framfor alt skogkanter. På grunn av spesialiseringen på marklevende maur er grønnspetten sårbar for strenge vintrer med dyp snø.
Utbredelse i Norge
Fuglen er vanlig i deler av Østlandet, Sørlandet og Vestlandet, mer spredt i Trøndelag og sjelden på Helgeland. Tettest bestand finnes i sørvendte lier i fjordstrøkene. Arten er knyttet til gammel løv- og blandingsskog. Tilplanting med gran og gjengroing av husdyrbeite påvirker grønnspetten negativt.
Hekking
Grønnspetten blir kjønnsmoden i sitt første leveår. Allerede i januar gir hannene fra seg de første lokkeropene. Dette tiltar i februar. I mindre grad enn andre spetter bruker grønnspetten tromming for å hevde revir. I mai legger hunnen 5-8 hvite egg i hulrom i trær. Disse hulrommene er gjerne slike som andre spettearter har hakket ut. Favorittreet er osp, men andre treslag blir også brukt. Om paret ikke finner passende trehull hakker de selv ut et hull i et morkent tre. Passende høyde er to meter over bakken. Eggene blir ruget i 14-17 døgn. Ungene blir foret med maur og maurpupper som foreldrene samler opp i kjertelmagen for å minske tallet på foringsbesøk. Etter 23-27 døgn flyr ungene ut. Foreldrene fortsetter å mate dem noen uker til.
Føde
Av spettene våre er grønnspetten den som er mest spesialisert på marklevende maur. Fuglen tar maur som samler seg i store skarer for å angripe inntrengeren. Grønnspetten har ei ti centimeter lang tunge som den sender inn i maurgangene. Kort etter soloppgang søker spetten inn på enger og beitemarker med løsere jord for å bore flere centimeter lange hull med nebbet. Blant de mange maurartene som blir fanget er rød skogmaur. Om vinteren graver grønnspetten tunneler i snøen for å nå maurtuene. Videre graver den seg dypt ned i tuene for å ta maurene som ligger i vinterdvale. Disse tunnelene kan bli mer enn en halv meter lange. Spesielt om vinteren oppsøker spetten klippevegger, tak, husvegger og ledningsmaster. Her leter den etter leddyr som overvintrer i sprekker, framfor alt fluer, mygg og edderkopper. Grønnspetten hakker i blant fram biller og billelarver under barken på trær. Mark inngår sjelden i føden. Til tider eter grønnspetten bær, f.eks. rogn.
Amauris
Amauris spp. er en slekt av sommerfugler som tilhører gruppen monarksommerfugler (Danaini) i den artsrike familien flikvinger (Nymphalidae).
Grafisk semiologi
Grafisk semiologi er en metode som gjør bruk av visuelle variabler i tre persepsjonsnivåer.
Semiologi brukes innen språkvitenskapen om læren om tegn. Med grafikk mener vi i denne sammenheng et system med regler og redskaper for bildeframstilling (grafikk kommer av det greske ordet grafein = tegne).
Redskapene er de visuelle variablene og reglene for bruken av dem. Grafisk semiologi begrenser seg ikke til kart, men grafisk semiologi kan også forstås som læren om karttegn. Kartografen Jacques Bertin var den første som forklarte visuelle variabler og de tre persepsjonsnivåene: (1) lesekart, (2) sebare kart og (3) kommuniserbare kart.
Bertins bok ble opprinnelig skrevet på fransk, men ble i 1981 oversatt til engelsk. Han ble i 1993 tildelt en pris av International Cartographic Association (ICA) for denne boken. Bertins system av grafiske variabler ble opprinnelig knyttet til statiske kart, men det har siden vist seg at en utvidelse til dynamiske kart er holdbar.
Mot slutten av 1980-tallet ble teoriene til Bertin alminnelig kjent utenfor Frankrike og geograf Axel Baudouin introduserte Bertins teorier i kartografiundervisningen i Norge.
Visuelle variabler
Bertin beskriver åtte visuelle variabler:
Asono
MP3-spilleren Asono Mica, som henger rundt halsen som et smykke og har ørepropper integrert i spilleren, ble i 2005 tildelt Merket for god design av Norsk Designråd. Spilleren ble utviklet i samarbeid med Norway Says.
Konkurs
I november 2007 ble det meldt at Asono hadde gått konkurs. Etter et resultat for 2006 på minus 11,6 millioner kroner, og med en omsetning på 15 millioner kroner. Selskapet hadde på dette tidspunktet 14,8 millioner i gjeld.
Almeida Theatre
Almeida Theatre er et teater i Highbury i bydelen Islington i London. Repertoaret har siden åpninga i 1980 bestått av stykker av ledende dramatikere, britiske og utenlandske, gamle og nye. Almeida har vunnet ry for sin høye kvalitet både på regissører og skuespillere, og forestillingene går for fulle hus.
Prioritetslån
Prioritetslån er et økonomisk banklån med prioritet etter fortrinnsrett. Dersom flere låneinstanser er involvert i den samme sikring, eller pant (eksempelvis en eiendom), må lånene sikres i en rekkefølge. Lånene får da betegnelsene første prioritetslån, andre prioritetslån, og så videre. Et lån med første prioritet har dermed fortrinnsrett og skal dekkes først ved en eventuell innløsning av sikringen, ved for eksempel låntagers mislighold av lånet. Prioritet av lån er særlig viktig i tilfeller der verdien av sikring er lavere enn summen av lånene.
Almeida Theatre
Teateret ble grunnlagt av Pierre Audi som et ikke-kommersielt teater i et nedlagt lager i 1980. Bygningen er bygd i 1837 og tilhørte opprinnelig Islington Literary and Scientific Institution. Seinere har den tjent både som music hall og som lokale for Frelsesarmeen. Første oppsetning var Howard Barkers Scenes from an Execution med Glenda Jackson.
I 1990 tok Ian McDiarmid og regissøren Jonathan Kent over den kunstneriske ledelsen av teateret, og gjorde Almeida til et fast, fulltids teater. Etter en større oppussing og investeringer i scene og tekniske installasjoner gjenåpna teateret i 2002 med Michael Attenborough som sjef.
Prioritetslån
Et lån med høy prioritet gir bedre sikring for lånegiver, og dermed bedre rentevilkår for lånetaker. Et første prioritetslån vil dermed ha gunstigere rentevilkår enn et tredje prioritetslån. Det er først og fremst banker som gir andre prioritetslån. Noen aktører priser andre prioritetslån på samme nivå som et første prioritetslån, spesielt dersom lånets sikring, har høyere verdi enn lånet. For andre aktører vil en lavere prioritet medføre høyere renter eller gebyrer.
Groenendael
Opprinnelse og alder
I de siste tjue år av det 19. århundre oppstod det en interesse for å skape nye nasjonale hunderaser i det kontinentale Europa, deriblant fårehunder. På hundeutstillinger gikk derfor disse nye typene under samlebegrepet «kontinentale fårehunder». I Storbritannia var imidlertid fårehundene alt inndelt i raser. På en utstilling i Brussel i 1880, var det påmeldt 10 collier, men kun 7 kontinentale fårehunder.
I Belgia var det professor A. Reul, en dyrlege fra Cureghem nær Brussel, som først interesserte seg for å skape en egen belgisk fårehund rase. Med hjelp fra andre dyrleger i hele Belgia, lykkes det ham å overtale lokale gjetere til å komme til Brussel med sine hunder, med formål å danne seg en oversikt av avlsmaterialet som sto til rådighet.
Den 15. november 1891 ble det samlet 117 fårehunder i Cureghem.
Etter at de mest avvikende hundene var fjernet, var det en gruppe tilbake, som hadde noen felles egenskaper: Høyden var ca. 55 cm (noen få var 62 cm høye, og denne størrelsen ble senere foretrukket); vekten var cirka 18 kg; ørene var temmelig små, trekantede og oppreiste; uttrykket var meget intelligent og hundene var alltid i bevegelse. Pelsstruktur og lengde var derimot temmelig forskjellige – det fantes hunder med ru og stri pels, med kort pels, med halvlang pels og med lang pels. Fargene var ennå mer forskjellige: helt sort, eller sort med hvitt slips og hvitt på potene; rødbrune, gule, beige, grå, stripete i flere nyanser.
I motsetning til andre fårehundraser på dette tidspunkt, fantes det ikke en eneste hvit hund blant belgierne. Samtlige hunder hadde en tykk underpels, som beskyttet dem mot kulde og regn. Flere hunder hadde kun en halestump eller nesten ingen hale (ikke fordi de var født uten hale, men fordi mange gjetere foretrakk å kupere halen på hundene sine).
Samme år (1891) blir den første spesialklubben stiftet: Le Club du Chien de Berger Belge. Man blir enige om å tillate tre varianter: langhåret, korthåret og ruhåret – uten noe som helst hensyn til farge. I 1899 bestemmer klubben at den langhårede belgiske fårehunden for framtiden skal være sort, den korthårede rødgul med sorte hårtupper, og den ruhårede askefarget grå. Alle andre farger blir forbudt. Samtidig bestemte man, at belgiske fårehunder skal ha «hele» (dvs. ikke kuperte) haler. Det var først 1907, etter offisiell anerkjennelse av en ny belgisk fårehund klubb (Berger Belge Club), at de ikke- sorte, langhårede belgiske fårehundene, den rødgule, ruhårede belgiske fårehunden, og den sorte, korthårede belgiske fårehunden igjen blir anerkjent.
Én av de første sorte, langhårede belgierne var Picard d’Uccle. Eieren, Nicolas Rose, var restauratør på slottet Groenendael. Picard ble flere ganger paret med den lille sort tispen Petite, og ett av avkommene etter disse, hannen Duc de Groenendael, blir betraktet som stamfar til mange sorte belgiere; så mange, at den sorte varianten senere (1898/1899) fikk navnet Groenendael. Samtidig ga det kongelige slottet i Laeken navn til den ruhårede askegrå/askeblonde varianten, som ble hetende Laekenois. Den er utvilsomt den mest sjeldne av de. Den korthårede varianten, som kunne være både sort og rødgul tidligere, skulle nå bare være rødgul og ha sort maske. Den fikk navnet Malinois, etter distriktet Malines. Først noen år senere, i 1907 ble så den 4. varianten godkjent, først av Berger Belge Club. Det var en langhåret rødbrun variant med sorte inntegninger og sort maske. Den fikk navnet Tervueren, etter stedet med samme navn. Der hadde nemlig en brygger i lang tid drevet med oppdrett av slike hunder.
Utseende, anatomi og fysikk
Groenendael har lang ensfarget sort pels med krage rundt halsen og langhårede frynser langs baksiden av beina. Pelsen er imidlertid ikke spesielt krevende å vedlikeholde..
Bruksområde
Dette er opprinnelig en gjeterhund, og den har fortsatt slike egenskaper om den blir trenet for dette, men i dag er den mer for familie- og brukshund å regne. Den er en god og allsidig brukshund og utgjør en god familiehund for folk med erfaring. De aller fleste oppdrettere av rasen sikter seg inn på å få frem gode familiehunder som også kan vises på utstilling. I tillegg finnes det også et miljø som avler mer med henblikk på diverse bruksegenskaper. Disse hundene er gjerne ikke like flotte, men har til gjengjeld enda mer drifter som gjør de til lærevillige og utrettelige brukshunder.
Lynne og væremåte
Rasen er vaktsom og aktiv, meget energisk og alltid klar til handling. Den forener gjeterhundens arbeidsevne med den beste vakthundens verdifulle egenskaper. Hvis det kreves, er den uten nøling en hårdnakket og ivrig forsvarer for sin herre. Dens livlige og årvåkne temperament og selvsikre vesen uten angst eller aggressivitet skal gjenspeiles i kroppsholdningen og det stolte og oppmerksomme uttrykket. Den skal som helhet være rolig og uredd.
Turboneger
Turboneger (Turbonegro på engelsk) er et norsk hardrock/punk-band fra Nesodden.
Historie
Gruppen ble dannet i 1989 av Rune Grønn, Pål Bøttger Kjærnes og Thomas Seltzer på Nesodden. Turboneger kaller musikken sin for «deathpunk». Turboneger drev lenge som et undergrunnsband og oppnådde ganske mange tilhengere – såkalte «turbojugend» – med albumene Ass Cobra (1996) og Apocalypse Dudes (1998), men ble så oppløst etter Hans-Erik Dyvik Husbys heroinsammenbrudd under Europa-turneen i 1998.
I 2002 ble de gjenforent, og opptrådte på Quartfestivalen samme år. I 2003 gikk singelen «Fuck The World» fra albumet Scandinavian Leather rett til værs på hitlistene i Norge. For dette albumet fikk bandet Spellemannprisen 2003 i klassen rock og Alarmprisen 2004 i samme klasse. De vant dessuten klassen for beste liveband under Alarmprisen 2003 og Alarmprisen 2004 og Gammleng-prisen i klassen rock i 2006. For videoen til «Do You Do You Dig Destruction» ble de nominert til Spellemannprisen 2007 i klassen årets musikkvideo.
I juli 2010 sluttet Hans-Erik Dyvik Husby i bandet, 17 år etter han ble med som vokalist. Sommeren 2011 returnerte bandet med Tony Sylvester som vokalist under en «Turbojugend»-tilstelning i Hamburg og året etter ga de ut albumet Sexual Harassment. Bandet ble nominert til Spellemannprisen 2018 i klassen rock for Rock’n’roll Machine.
Fokker F28 Fellowship
Fokker F28 Fellowship er et to-motors jetfly til bruk på mellomdistanseflyvninger. Flyet ble produsert i 241 eksemplarer av den nederlandske produsenten Fokker fra 1967 til 1987. Den første kommersielle flyvning ble foretatt av Braathens S·A·F·E 28. mars 1969, men det første flyet ble levert til det tyske flyselskapet LTU International. De seks forskjellige utgavene av F28 tar mellom 64 og 79 passasjerer.
Den første og største ulykken med Fokker Fellowship var Braathens rute 239 fra Ålesund til Oslo lille julaften 1972 da 40 liv gikk tapt. F28 har hatt ytterligere dødsulykker som omtalt under Eksterne lenker.
Spolebensnerven
Spolebensnerven eller radialnerven (nervus radialis) er en nerve i menneskekroppen, som innerverer muskler i armen, underarmen og hånden. Den kommer fra den posteriore delen av plexus brachialis med røtter fra spinalnervene C5, C6, C7, C8 og T1, og fortsetter posteriort nedover armen. Nedover humerus (overarmsbeinet), går nerven i en grop kalt Sulcus Radialis.
Cecil Potter
Cecil Potter (født 14. november 1888 i West Hoathly, West Sussex, England, død oktober 1975) var en engelsk fotballspiller og fotballmanager. Han spilte for tre engelske fotballklubber, og han var manager for fire engelske fotballklubber.
Biografi
Etter først å ha prøvespilt for klubben skrev Cecil Potter kontrakt med Norwich City i 1911, og i 1914/15 sesongen ble han delt toppscorer i Norwich City. Etter krigen spilte han først for Hull City før han i 1920 ble spillende manager i Hartlepool United. I juli 1922, 33 år gammel, overtok han som manager i Derby County. Potter forlot Derby sommeren 1925, og en uke etter at han hadde forlatt Derby ble han ny manager for de regjerende mesterne i engelsk fotball, Huddersfield Town. Selv om Hudderfield også vant ligaen med Potter som sjef forlot han klubben i august 1926.
Hans siste managerjobb var i Norwich City som han ledet fra november 1926 til januar 1929.
Stein Eriksen
Bakgrunn
Steins far, Marius Eriksen, deltok som turner i Sommer-OL 1912 i Stockholm. Hans bror Marius Eriksen ble norgesmester i slalåm i 1947 og 1948. Hans mor, Bitten Eriksen, var viktig som andre formann i Damenes skiklubb. Han var gift og hadde fire barn.
Kort tid etter karrieren som aktiv dro Eriksen til USA, hvor han siden bodde. Han arbeidet som skiinstruktør og som leder for forskjellige skiskoler. Han var tilknyttet skisenteret Deer Valley i Utah, og drev også Stein Eriksen Lodge.
Ettermæle
I sesong 9 av den amerikanske TV-serien Seinfeld ble han nevnt av Elaine Benes i episode 168. Elaines kjæreste, Puddy, stilte med en diger pelsjakke, og Elaine beskrivelse var at han «gikk rundt som om han var Stein Eriksen».
Erling Madsen
Erling Madsen (født i Ittoqqortoormiit) er en grønlandsk politiker. Han representerer partiet Atassut.
Han ble borgermester i Ittoqqortoormiit kommune i april 2005, da han fikk 24% av stemmene i kommunen. Atassut inngikk etter valget en koalisjon med IA, som dermed fikk posisjonen første viseborgermester; Evald Brønlund. Kommunen ble slått sammen med to andre kommuner i 2009. Madsen stilte ikke til gjenvalg.
Danke Deutschland
«Danke Deutschland» («takk Tyskland») var en sang som ble sunget i Kroatia i 1992, i tiden etter uavhengigheten fra Jugoslavia. Den var del av en kampanje for å uttrykke takknemlighet til Tyskland og Østerrike for å ha gått i bresjen for at Kroatia ble anerkjent som en suveren stat. Tyskland var blant de første som anerkjente Kroatia, og fikk gjennomslag for en rask anerkjennelse også i EU. Det ble også oppført monumenter av den tyske utenriksministeren og visekansleren, Hans-Dietrich Genscher, flere steder i Kroatia, og flere gater ble oppkalt etter ham og hans østerrikske kollega Alois Mock. Franjo Tuđmans regjering la etter en tid en demper på den offisielle feiringen av Genscher, fordi det liberale partiet i Kroatia i forkant av valget i 1992 gjorde et poeng av at Genscher tilhørte det tyske liberale partiet og dermed prøvde å utnytte Genschers popularitet til egen fordel.
Sangen var komponert av Đorđe Novković (far til den mer kjente Boris Novković) og ble sunget av Sanja Trumbić. Den ble sendt på radio i Kroatia i noen uker, men til tross for den da rådende nasjonalistiske euforien ble sangen kritisert for lav kunstnerisk kvalitet. I Serbia ble sangen latterliggjort. I det tidligere Jugoslavia har «Danke Deutschland» likevel forblitt et populært slagord, også brukt ironisk om måten tyske eller andre utenlandske regjeringer, eller næringsliv, har påvirket de lokale forholdene.
John Berger
John Berger er navnet til flere personer:
Snø på Mars
«Snø på Mars» er rockegruppa DumDum Boys sin første single siden 2006, og den første fra albumet Tidsmaskin. Sangen er skrevet av Kjartan Kristiansen.
Colegio de Santa Cruz de Tlatelolco
Real Colegio de la Santa Cruz i Tlatelolco i dagens Mexico by var en høyskole som ble oppretta kort tid etter spanjolenes erobring av Mexico. Den ble oppretta av Fransiskanerordenen og var den første europeiske høyskolen i Amerika. Innvielsen fant sted 6. januar 1536, men den ble tatt i bruk allerede fra 8. august 1533.
Hovedformålet med høyskolen var å utdanne indianske prester. De ble undervist i nahuatl, spansk og latin, og lærte også litt gresk samt manuskriptillustrering og bokbinding. Blant lærerne var de kjente grammatikerne Andrés de Olmos, Alonso de Molina og Bernardino de Sahagún.
Like ved stedet hvor høyskolen lå, ligger i dag Plaza de las Tres Culturas.
Tidsskala
Tidsskala er et uttrykk som viser til den grad av nøyaktighet man velger når et sett av hendelser skal tidsfestes. Forskjellige fag og fagområder arbeider med begivenheter med høyst forskjellige tidsskalaer og flere tidsskalaer kan eksistere innen ett fagområde.
Tidsenheter er fastlagt og definert ved konvensjoner, der ett sekund defineres som et bestemt antall svingninger i et krystall som utsettes for en elektrisk strøm. Videre et døgn er 24 timer, 1440 minutter eller 86 400 sekunder. Ett år er tiden jorden bruker på ett omløp rundt solen.
Skir (album)
Skir er Majorstuen hittil siste plateutgivelse. Albumet ble utgitt den 25. januar 2010.
M. Glotts Tobakkfabrikk
M. Glotts Tobakkfabrikk var en tobakksprodusent i Kristiania/Oslo i perioden 1895–1948. Fabrikken ble opprettet av den innvandrede russeren Moritz Glott og hans hustru Rosa som en cigarforretning. Moritz var født i Kiev i 1867, og begynte svært tidlig å arbeide i tobakksbransjen. Han utvandret som så mange andre jøder, og kom til Oslo i 1890 etter å ha bodd noen år i Manchester.
Ekteparet Glott solgte sigarer og sigaretter under navnet R. Glott i årene 1902-12, M. Glott 1913-1919, M. Glotts Tobakfabrik 1919-35, M. Glotts Tobakkfabrikk 1935-40 og M. Glotts Tobakkfabrikk A/S 1941-48. Flere av deres produkter ble markedsført med navnet M. Glott Cigarettspecialist.
Blant deres sigarettmerker var Anitra (tyrkisk, nikotinsvak, produsert 1926-39), Marmara (tyrkisk), Speed mixed, Akaba blend (tyrkisk), Glotts blend, Hollywood (American type, mild toasted), Norskavlet og Texas (American toasted).
I 1932 overtok annen generasjon William Glott Schultz' Tobaksfabrik i Drammen (grunnlagt 1834), som etterhvert ble innlemmet i Glotts fabrikk, og produksjonen i Drammen opphørte. I 1948 ble M. Glotts Tobakfabrik fusjonert med Carl F. Johannessen A/S Tobakfabrik til Carl F. & Glott Forenede Tobakkfabrikker A/S. I midten av 1950-årene ble Carl F. & Glott Forenede Tobakkfabrikker A/S fusjonert med Conrad Langaard AS. Glotts største suksess var sigarettmerket Speed, som ble produsert fra 1930-årene til 1986.
Women’s British Open
Women's British Open, for tiden kjent som  Ricoh Women's British Open, er en internasjonal golfturnering for kvinner. Den var fram til 2013 den eneste turneringen som hadde status som major både på LPGA-touren og Ladies European Tour. Turneringen ble etablert i 1976 og ble del av LPGA-touren i 1994.
Dan Petrescu
Petrescu begynte proffkarrièren i Steaua București, i Steauas storhetstid i andre halvdel av åttiårene. Etter jernteppets fall, dro han i 1991 til Foggia, før turen gikk videre til Genoa i 1993.
Etter et godt fotball-VM i 1994, gikk Petrescu til Sheffield Wednesday. Etter kun én sesong, ble han kjøpt av Chelsea, der han ble en viktig brikke i laget som blant annet vant Cupvinnercupen i 1998.
Petrescu fikk 95 landskamper og scoret 12 mål. Han deltok i tre internasjonale mesterskap: VM i fotball 1994, EM i fotball 1996 og VM i fotball 1998.
John Berger (langrennsløper)
John Filip Berger (født 31. juli 1909 i Överluleå, død 12. januar 2002 i Stockholm) var en svensk langrennsløper som konkurrerte på 1930-tallet. Han representerte Jokkmokks Skidklubb.
Han var med på det svenske laget som vant bronse under Vinter-OL 1936 i Garmisch-Partenkirchen, sammen med Erik Larsson, Arthur Häggblad og Martin Matsbo. Berger gikk første etappe, og både han og finske Sulo Nurmela falt. Dette gjorde at Norge ledet med et minutt ved første veksling. Finland vant til slutt stafetten foran Norge.
Tiradelphe
Tiradelphe spp. er en slekt av sommerfugler som tilhører gruppen monarksommerfugler (Danaini) i den artsrike familien flikvinger (Nymphalidae). Slekten omfatter bare én kjent art på øya Guadalcanal i Salomonøyene.
Ed Wood (film)
«Ed Wood» er en amerikansk dramakomedie fra 1994, regissert av Tim Burton og har Johnny Depp, Martin Landau, Sarah Jessica Parker og Bill Murray i de fremste rollene. Filmen var en dramatisering av Edward Davis Wood liv, en eksentrisk regissør av B-filmer, spilt av Johnny Depp.
Synergy (Extol-album)
Synergy er et album av Extol, utgitt i 2003.
Ed Wood (film)
Filmen handler om hvordan Ed Wood, «kongen av B-filmen», gjorde tre av sine mest kjente kultfilmer. Filmen handler også om regissørens vennskap med glemte grøsserfilm-stjerne, Bela Lugosi i slutten av livet til denne. Tim Burton insisterte på gjøre filmen i svarthvitt, noe som ble grunnen til at selskapet Columbia Pictures oppga å produsere den. Filmen ble da overtatt av Walt Disney Pictures, som utga den under sitt underselskap Touchstone Pictures.
Synergy (Extol-album)
Medvirkende
Gjestemusikere
Ed Wood (film)
Handlingsreferat
I 1952 sliter Ed Wood med å komme seg inn i film-industrien. Etter å ha hørt om en kunngjøring i magasinet Variety om at produsent George Weiss planlegger å kjøpe Christine Jorgensen sin livshistorie, ønsker Wood å møte Weiss. Weiss forklarer at Variety-kunngjøringen var en nyhetslekkasje, og at det er umulig å kjøpe Jorgensens rettigheter. Produsenten bestemmer seg for å produsere filmen som fiksjon, med tittelen "I Changed My Sex!" og Wood prøver å overbevise Weiss om at han er perfekt til å regissere filmen, fordi han selv er en transvestitt og vet hvordan det er å leve med en hemmelighet og være bekymre seg for hva folk tenker om ham.
Men han mislykkes fordi Weiss ønsker en regissør med langt mer erfaring. Wood møter sitt mangeårige idol Bela Lugosi, og de to blir venner. Wood overtaler Weiss til å la ham regissere filmen, ved å overbevise ham om at å ha en stjerne i filmen vil selge flere billetter, og de kan signere Bela Lugosi til en lavere pris enn for andre skuespillere. Weiss lar Wood filme hva han vil, så lenge filmen oppfyller ønsket lengde. Wood tar film-produksjonen med en uvanlig tilnærming. Han skyter hver scene bare en gang, uansett hvordan filmingen går.
Neptunisme
Neptunismen (etter den romerske havguden Neptun) er en foreldet skoleretning fra geologiens tidlige faghistorie. Teorien ble utviklet på 1790-tallet av Abraham Gottlob Werner, en lærer ved bergverksskolen i Freiberg.
Neptunistene hevdet at jordskorpen dannes ved avleiringer og utkrystalleringer på havbunnen. De avviste muligheten av at bergarter kunne bli til ved størkning av smeltet stein slik den konkurrerende retningen plutonismen (også kalt vulkanisme) hevdet. Vulkaner passet i det hele dårlig inn i neptunistenes sedimentlære, og Werner forsøkte å forklare vulkaner ved å påstå at de skyldes store lager av brennende kull under jordoverflaten.
Hwang Woo-suk
Hwang Woo-suk (født 29. januar 1953 i Buyeo i Sør-Chungcheong) er en sørkoreansk veterinærmedisiner og tidligere forsker. I 2004 fikk han stor oppmerksomhet på grunn av angivelige fremskritt i stamcelleforskningen. Ved årsskiftet 2005/2006 ble det imidlertid bevist at Woo-suks forskning baserte seg på falske data.
Neptunisme
Werners student Alexander von Humboldt var opprinnelig neptunist. Men på begynnelsen av 1800-tallet foretok han en stor ekspedisjon i Sydamerika hvor han samlet inn tallrike geognostiske data som motsa neptunismen, og etterhvert måtte han motstrebende forlate den neptunistiske forklaringsmodellen. En av de ledende plutonistene var James Hall. I 1797 klarte han å få smeltet glass til å bli krystallinsk ved langsom avkjøling. Han gjorde det samme med mineralet hornblende, og måtte til slutt gi plutonistene rett.
Andre kjente tilhengere av neptunismen var Johan Gottschalk Wallerius, Novalis og Johann Wolfgang von Goethe.
Neptunismen tapte terreng utover på 1800-tallet, særlig etter at arbeidene til James Hutton begynte å bli kjent.
Mellom 1790 and 1830 representerte plutonismen et nytt og revolusjonerende syn, mens neptunismen ble ansett som konservativ. Striden mellom de to retningene førte til framveksten av den moderne geologien, og i dag kan vi se at de representerte hver sin ytterlighet.
Som et eksempel kan nevnes at sedimetære bergarter som kalkstein antas å oppstå etter prosesser lik de som ble beskrevet av neptunistene.
Andrij Hryvko
Andrij Hryvko (ukrainsk: Андрій Гривко), født 7. august 1983 i Zuja, Ukraina, er en ukrainsk proffsyklist. Hryvko ble profesjonell i 2005 med Domina Vacanze. Han ble ukrainsk mester på tempo i 2005, 2006, 2008, 2009 og 2012.
Jorun jogga
Jorun jogga er et musikkalbum utgitt av Majorstuen i 2004.
Frands Faber
Eli Frands Johannes Faber (født 22. april 1897, død 23. juni 1933) var en dansk sportsutøver som deltok i de olympiske leker 1920 i Antwerpen.
Faber vant en olympisk sølvmedalje i landhockey under OL 1920 i Antwerpen. Han var med på det danske laget som kom på andreplass i landhockeyturneringen bak Storbritannia. Fire lag deltok i turnering og det ble spilt en enkeltserie der alle lagene møtte hverandre en gang. Danmark tapte første kampen mot Storbritannia med 1-5 men vant siden kampen mot Frankrike med 9-1 og i siste kampen beseiret de Belgia med 5-2. Turneringen ble spilt i perioden 1. til 5. september 1920.
Vekter
En vekter er en person som har ansvar for å passe på andre personers sikkerhet og/eller deres eiendom/eiendeler. Vektere er yrkesbetegnelsen på en ansatt vakt i et offentlig godkjent vaktselskap.